ai4bharat/Pralekha huggingface dataset:
விவசாயத்துறை அமைச்சகம்
குறைந்தபட்ச ஆதரவு விலையில் பருப்புகள், எண்ணெய் வித்துக்களை ரபி பருவம் 2020இன் போது கொள்முதல் செய்வது, தற்போது 20 மாநிலங்களில் நடைபெறுகிறது.
பொது முடக்கக் காலத்தில் விவசாயிகளையும், வேளாண் நடவடிக்கைகளையும் கள அளவில் ஊக்கப்படுத்துவதற்காக, இந்திய அரசின் வேளாண், கூட்டுறவு மற்றும் விவசாயிகள் நலத்துறை பல்வேறு நடவடிக்கைகளை எடுத்து வருகிறது. அதை பற்றிய தற்போதைய தகவல்கள் வருமாறு:
1. குறைந்தபட்ச ஆதரவு விலையில் பருப்புகள், எண்ணெய் வித்துக்களை ரபி பருவம் 2020இன் போது கொள்முதல் செய்வது 20 மாநிலங்களில் தற்போது நடைபெறுகிறது. 1,67,570.95 மெட்ரிக் டன் பருப்புகளும், 1,11,638.52 மெட்ரிக் டன் எண்ணெய் வித்துக்களும் ரூ.1313 கோடிக்கு தேசிய வேளாண் கூட்டுறவு சந்தைப்படுத்துதல் கூட்டமைப்பு  மற்றும் இந்திய உணவுக் கழகத்தால் கொள்முதல் செய்யப்பட்டுள்ளது. இதன் மூலம் 1,74,284 விவசாயிகள் பயனடைந்துள்ளனர்.
2. அத்தியாவசியப் பொருள்கள் மற்றும் பழங்கள், காய்கறிகளின் விநியோகத்தையும், அவற்றின் விலைகளையும், மாநிலங்களுக்கிடையேயான அவற்றின் போக்குவரத்தையும் வட கிழக்குப் பிராந்தியத்துக்காக கண்காணித்திட ஒரு தனிப் பிரிவு உருவாக்கப்பட்டிருக்கிறது.
3. மகாராஷ்டிராவில் விளையும் இடங்களில் இருந்து இதர மாநிலங்களுக்கு வெங்காய விநியோகம் செய்வதற்காக மகாராஷ்டிர மண்டி மன்றத்துடன் வேளாண் மற்றும் விவசாயிகள் நல அமைச்சகம் தொடர்பில் உள்ளது. தற்சமயம், தில்லி, ஹரியானா, பீகார், தமிழ்நாடு, பஞ்சாப், கொல்கத்தா, ஜம்மு - காஷ்மீர், கர்நாடகா, ஒடிசா, குஜராத், உத்திரப்பிரதேசம், அஸ்ஸாம், ராஜஸ்தான், மத்தியப் பிரதேசம் மற்றும் இதர மாநிலங்களுக்கு நாள்தோறும் சுமார் 300 சரக்கு வாகனங்களை நாசிக் மாவட்டத்தில் உள்ள வேளாண் பொருள்கள் சந்தைப்படுத்துதல் குழுக்கள் தொடர்ந்து அனுப்புகின்றன.
4. மொத்த சந்தைகளை நெரிசல் இல்லாமல் ஆக்கவும் விநியோக சங்கிலிகளை ஊக்கப்படுத்தவும், அமைச்சகம் பல்வேறு நடவடிக்கைகளை எடுத்தள்ளது. தேசிய வேளாண் சந்தையின்  இணையதளம் மேம்படுத்தப்பட்டு இரு புதிய அம்சங்கள்,  கிடங்கு சார்ந்த வியாபார பகுதி மற்றும்  விவசாயி தயாரிப்பாளர் அமைப்புகள்  பகுதி, சேர்க்கப்பட்டன. கிடங்குகள் வளர்ச்சி மற்றும் ஒழுங்குமுறை ஆணையத்தில்  பதிவு செய்யப்பட்டு நிகர்நிலை சந்தைகளாக அறிவிக்கப்பட்டுள்ள கிடங்குகளில் இருந்து விவசாயிகள் தங்கள் பொருள்களை விற்பனை செய்ய, கிடங்கு சார்ந்த வியாபார பகுதி வழிவகை செய்கிறது. மண்டிகளுக்கு நேரில் வராமல், ஆன்லைன் ஏலம் மூலம் விற்பதற்காக, தங்கள் பொருள்களின் புகைப்படம்/தரம் பற்றிய தகவல்களை விவசாயி தயாரிப்பாளர் அமைப்புகள் சேகரிப்பு மையங்களில் இருந்து பதிவேற்றம் செய்ய, விவசாயி தயாரிப்பாளர் அமைப்புகள் பகுதி வழிவகை செய்கிறது. இது வரை 12 மாநிலங்களில்  உள்ள விவசாயி தயாரிப்பாளர் அமைப்புகள் வியாபாரத்தில் பங்குபெற்றுள்ளன.
5. ஜார்கண்ட் போன்ற மாநிலங்கள் விவசாய வாயில் வணிகத்தை தேசிய வேளாண் சந்தையின்  இணையதளம் மூலம் தொடங்கி உள்ளன. இதன் மூலம், வேளாண் பொருள்கள் சந்தைப்படுத்துதல் குழுக்களுக்கு செல்லாமலேயே, தங்கள் பொருள்களின் விவரங்களை படங்களுடன் ஆன்லைன் ஏலத்துக்காக விவசாயிகள் பதிவிடுகின்றனர். e-NAM மூலம் வணிகம் செய்வதற்காக, விவசாயி தயாரிப்பாளர் அமைப்புகளும் தங்கள் பொருள்களை பற்றிய விவரங்களை சேகரிப்பு மையங்களிலிருந்து பதிவிடுகின்றனர்.
6. சரக்கு போக்குவரத்து வசதி அளிப்போரை நவீனப்படுத்துதல் திட்டம் e-NAM தளத்தில் சமீபத்தில் தொடங்கப்பட்டது. தங்கள் பகுதியில் உள்ள போக்குவரத்து வசதிகளை கண்டறிந்து வேளாண் பொருள்களை மண்டியில் இருந்து பல்வேறு இடங்களுக்கு விரைவில் எடுத்து செல்ல வணிகர்களுக்கு இது உதவுகிறது. 11.37 லட்சத்துக்கும் அதிகமான சரக்கு வாகனங்களும், 2.3 லட்சம் போக்குவரத்து நிறுவனங்களும் இந்த திட்டத்தில் இணைக்கப்பட்டுள்ளன
சுற்றுச்சூழல் மற்றும் வனத்துறை அமைச்சகம்
தேசிய தலைநகர் மண்டலத்தில் தூசி பரவல் தடுப்பதற்கான நடவடிக்கைகளை கண்காணிக்க, விரிவான இணையதள நடைமுறைகளை அறிமுகப்படுத்துவதை காற்றுத் தர மேலாண்மை ஆணையம் கட்டாயமாக்கி உள்ளது
தேசிய தலைநகர் மண்டலத்தில் கட்டுமானப்பணி மற்றும் கட்டட இடிப்பு காரணமாக ஏற்படக் கூடிய காற்று மாசு அளவை குறைக்கும் நடவடிக்கையாக, கட்டுமான மற்றும் கட்டட இடிப்பு பணியிடங்களில், தூசி குறைப்பு நடவடிக்கைகள் முழுமையாக பின்பற்றப்படுகிறதா என்பதை காற்றுத் தர மற்றும் மேலாண்மை ஆணையம் அவ்வப்போது ஆய்வு செய்யும். இத்திட்டப் பணிகளை மேற்கொள்வதால் தூசி குறைப்பு நடவடிக்கைகள் பின்பற்றப்படுவதை இணையதளம் வாயிலாக கண்காணிப்பதற்கான ஆன்லைன் நடைமுறைகளை உருவாக்குமாறு, ஹரியானா, உத்தரப்பிரதேசம், ராஜஸ்தான் மாநில அரசுகள் மற்றும் தில்லி அரசுக்கு காற்றுத் தரம் மற்றும் மேலாண்மை ஆணையம் அறிவுறுத்தி உள்ளது.
தேசிய தலைநகர் மண்டலத்தில் தூசி குறைப்பு நடவடிக்கைக்கான நெறிமுறைகள் பின்பற்றப்படுவதை கண்காணிப்பதற்கான சரிபார்ப்புப் பட்டியலை உருவாக்க இந்த ஆன்லைன் நடைமுறையில் வகை செய்யப்பட்டுள்ளது. தூசி குறைப்பு நடவடிக்கை பட்டியலில் புகை எதிர்ப்பு துப்பாக்கிகள், தண்ணீர் மாத்திரைகள், தண்ணீர் பீரங்கிகள், ஹோஸ்கள், தீ தடுப்பு பொருட்கள், தண்ணீர் தெளிப்பான்கள் போன்றவை இடம் பெற்றுள்ளன. கட்டுமானம் மற்றும் கட்டட இடிப்புப் பணியில் ஈடுபடுவோர், இந்த சாதனங்களை பொருத்தியிருப்பது கட்டாயமாக்கப்பட்டுள்ளது. மத்திய மாசு கட்டுப்பாட்டு வாரியம் அரசின் பிற அமைப்புகள் மற்றும் சம்பந்தப்பட்ட துறைகள் இந்தப் பணிகளை கண்காணிக்க வகை செய்ய வேண்டும் எனவும் அறிவுறுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759914
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 106.14 கோடியைக் கடந்தது
நாட்டில் கடந்த 24 மணி நேரத்தில் 68,04,806 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 106.14 கோடியைக்  கடந்தது. 1,05,30,690 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 14,667 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,36,55,842 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.20 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 126 நாட்களாக 50,000-க்கும் கீழ் உள்ளது.
கடந்த 24 மணி நேரத்தில் 12,830 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,59,272 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.46 சதவீதமாக உள்ளது.
கடந்த 24 மணி நேரத்தில் 11,35,142 கொவிட் பரிசோதனைகள் செய்யப்பட்டன. இதுவரை சுமார் 60.83 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 37 நாட்களில் 2 சதவீதத்திற்கும் குறைவாக நீடித்து, தற்போது 1.18 சதவீதமாக உள்ளது. தினசரித் தொற்று விகிதம் 1.13 சதவீதமாக பதிவாகியுள்ளது. இந்த எண்ணிக்கை தொடர்ந்து 62 நாட்களாக 3 சதவீதத்திற்குக் கீழே 27 நாட்களாக 2 சதவீதத்திற்குக் குறைவாகவும் உள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.75 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.75 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 37,444 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.73 சதவீதமாக உள்ளது. கடந்த 24 மணி நேரத்தில் 4,206 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,28,370.
இந்தியாவில் கடந்த 24 மணி நேரத்தில் 3,375 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,64,127 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.56 கோடி  வாராந்திரத் தொற்று 1.35 சதவீதமாக உள்ளது. தினசரித் தொற்று விகிதம் 1.28 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1864311
குடியரசுத் தலைவர் செயலகம்
ஆந்திரப் பல்கலைக் கழகத்தில் பாதுகாப்பு கல்வி மையத்தை குடியரசுத் தலைவர் தொடங்கி வைத்தார்
இந்திய குடியரசுத் தலைவர் திரு. ராம் நாத் கோவிந்த், கடந்த 7-ம் தேதி விசாகபட்டினத்தில் உள்ள ஆந்திரப் பல்கலைக் கழகத்தில் பாதுகாப்பு கல்வி மையத்தை திறந்து வைத்தார். அங்கு மின்னணு வகுப்பறை வளாகத்துக்கு அவர் அடிக்கல் நாட்டினார்.
நிகழ்ச்சியில் பேசிய குடியரசு தலைவர், ஆந்திரப் பல்கலைக் கழகத்தில், குறிப்பாக பொறியியல் கல்லூரியில் ,பாதுகாப்பு நிறுவனங்களுடன் ஆராய்ச்சி மற்றும் அபிவிருத்தி திட்டங்களில் ஈடுபட்டுள்ளது மிகுந்த திருப்தி அளிப்பதாக கூறினார். பாதுகாப்பு கல்வி மையம் , இணைய பாதுகாப்பு, நானோ தொழில்நுட்பம், ராடார் மற்றும் தகவல் தொடர்பு , கடல் அரிப்புக்கு எதிரான தொழில்நுட்பம் உள்ளிட்டவற்றில் கவனம் செலுத்தும் என்று அவர் குறிப்பிட்டார்.
ஆந்திரப் பல்கலைக் கழகத்தின் பேராசிரியர்களும், ஆராய்ச்சியாளர்களும் பாதுகாப்பு ஆராய்ச்சி மற்றும் மேம்பாட்டு இயக்குநரகம் மற்றும் கடற்படை ஆராய்ச்சி வாரியம் ஆகியவற்றுடன் இணைந்து செயல்படுவதை குடியரசு தலைவர் தமது பேச்சில் குறிப்பிட்டார். பிரம்மோஸ் உள்ளிட்ட ஏவுகணை திட்டங்களில் ஆராய்ச்ச்சி மற்றும் மேம்பாட்டு ஆலோசகர்களுடன் ஆந்திர பல்கலைக்கழக பேராசிரியர்கள் கலந்து ஆலோசிப்பது பாராட்டுக்குரியது என்றார் அவர். கூடுதலாக, பல்கலைக் கழகத்தின் நிபுணத்துவம் , விசாகப்பட்டினத்தில் உள்ள கிழக்கு பிராந்திய கடற்படை தலைமையகத்தின் கட்டுமானப் பொறியியல் மற்றும் கடல் அரிப்பு தொடர்பான விஷயங்களுக்கு பயன்படுகிறது.
பாதுகாப்பு மற்றும் ராணுவம் தொடர்பான ஆராய்ச்சிகளும், தொழில் நுட்பமும் நம் நாட்டுக்கு பல வழிகளில் நன்மை ஏற்படும். இது இந்தியாவில் தயாரிப்போம் முயற்சிகளுக்கு ஊக்கமருந்தாக அமையும். பாதுகாப்பு ஆராய்ச்சி மற்றும் தொழில்நுட்பங்களில் புதுமை சிவில் திட்டங்களுக்கும் பயன்படும் என்பது மற்ற நாடுகளின் அனுபவத்தின் மூலம் நமக்கு புலனாகிறது.
நமது அறிவியல் மற்றும் தொழில்நுட்ப நிறுவனங்களில் காணப்படும் ஒட்டுமொத்த பாலின சமன்பாடற்ற தன்மை கவலை அளிப்பதாக உள்ளது என்று குடியரசு தலைவர் கூறினார். ஆந்திரப் பல்கலைக் கழகத்தில் 40 சதவீதம் பெண்கள் என்பது குறித்து அவர் மகிழ்ச்சி தெரிவித்தார். ஆந்திரப் பல்கலைக்கழக மகளிர் பொறியியல் கல்லூரியில் தொடங்கப்பட்டுள்ள வகுப்பறை மற்றும் சோதனைக்கூட வளாகம், உயர்தரமான பெண் பொறியாளர்களையும், தொழில்நுட்ப அறிஞர்களையும் உருவாக்க முடியும் என்று அவர் நம்பிக்கை தெரிவித்தார்.
கல்வி என்று வரும்போது , நமது மகள்களுக்கு உரிய வாய்ப்பையும், அணுக்கத்தையும் அளித்தால்தான் இந்தியா உண்மையான முன்னேற்றத்தை அடையும் என்று குடியரசு தலைவர் கூறினார். நமது ஏவுகணை மற்றும் ராக்கெட் திட்டங்களுடன் தொடர்புடைய பாதுகாப்பு மற்றும் விண்வெளி விஞ்ஞானிகள் சிலர் பெண்கள் என்பதை அவர் சுட்டிக்காட்டினார். ஆக்ராவில் அண்மையில் நடந்த நிகழ்ச்சியில் இந்தியாவின் ஏவுகணைப் பெண் என்று புகழ்பெற்ற மூத்த டி.ஆர்.டி.ஓ விஞ்ஞானி டெஸ்ஸி தாமசை வாழ்த்தியதை அவர் நினைவு கூர்ந்தார். பெண் சாதனையாளர்கள் இளையர்களுக்கு குறிப்பாக மாணவிகளுக்கு முன்மாதிரியாக திகழ்வதாக, அவர் கூறினார்.
(Visitor Counter : 94
சமூக நிதி மற்றும் அதிகாரமளித்தல் அமைச்சகம்
திருநங்கைகளுக்கான தேசிய இணையதளம் அறிமுகம்
மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலாட், திருநங்கைகளுக்கான தேசிய இணையதளத்தையும், குஜராத்தின் வதோதராவில் திருநங்கைகளுக்கான விடுதியையும் காணொலி வாயிலாக இன்று தொடங்கி வைத்தார். இந்த நிகழ்ச்சியில் சமூக நீதி மற்றும் அதிகாரமளித்தல் இணை அமைச்சர்கள் திரு கிருஷன் பால் குர்ஜர், திரு ராம்தாஸ் அத்வாலே, திரு ரத்தன் லால் கட்டாரியா ஆகியோர் கலந்து கொண்டனர்.
நிகழ்ச்சியில் பேசிய அமைச்சர் திரு தாவர்சந்த் கெலாட், இந்த புதிய இணையதளத்தின் வாயிலாக திருநங்கைகள், சான்றுகள் மற்றும் அடையாள அட்டைகளுக்கு டிஜிட்டல் முறையில் நாட்டின் எந்த பகுதியில் இருந்தும் சுலபமாக விண்ணப்பிக்கலாம் என்று கூறினார். விண்ணப்பங்கள் அனைத்தும் உரிய நேரத்தில் சரி பார்க்கப்பட்டு காலதாமதமின்றி வழங்க அதிகாரிகளுக்கு உத்தரவிடப்பட்டுள்ளதாக அவர் தெரிவித்தார். அடையாள அட்டை மற்றும் சான்றிதழ்களை டிஜிட்டல் முறையிலேயே தரவிறக்கம் செய்து கொள்ளலாம் என்றார் அவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1675629
பழங்குடியினர் நலத்துறை அமைச்சகம்
பழங்குடி மக்களுக்கான நல திட்டங்களின் வளர்ச்சி நிலை குறித்து நேரில் ஆய்வு: இரண்டு நாள் சுற்றுப்பயணமாக சத்தீஸ்கர் செல்கிறார் மத்திய அமைச்சர் திரு அர்ஜுன் முண்டா
மத்திய பழங்குடி விவகாரங்கள் அமைச்சர் திரு அர்ஜுன் முண்டா, இரண்டு நாள் சுற்றுப் பயணமாக வெள்ளிக்கிழமை  அன்று சத்தீஸ்கர் மாநிலம் செல்லவுள்ளார். அந்த மாநிலத்தில் மேற்கொள்ளப்பட்டு வரும் குறைந்தபட்ச ஆதரவு விலை மூலமாக விற்பனை செய்யும் முறை, வன் தன் திட்டம் மற்றும் முவ்வுணவுத் திட்டம் போன்ற பழங்குடியினருக்கான நலத் திட்டங்களின் வளர்ச்சிநிலை குறித்து அவர் ஆய்வு மேற்கொள்வார். பழங்குடியினர் கூட்டுறவு சந்தை வளர்ச்சி கூட்டமைப்பான ட்ரைஃபெட்டின் மேலாண் இயக்குநர் திரு பிரவிர் கிருஷ்ணா, அமைச்சகம் மற்றும் ட்ரைஃபெட் அமைப்பின் மூத்த அதிகாரிகளும் அமைச்சருடன் செல்வார்கள்.
தமது சுற்றுப் பயணத்தின்போது ராய்ப்பூரில் மாநில அதிகாரிகளுடன் அமைச்சர் திரு முண்டா ஆய்வுக் கூட்டத்தை நடத்துவார். அதைத் தொடர்ந்து, பஸ்தார் மாவட்டத்தின் ஜக்தால்பூரில் அமைக்கப்பட்டுவரும் முவ்வுணவு உணவுப் பூங்காவின் பணிகளை அமைச்சர் நேரில் சென்று பார்வையிடுவார். திட்டங்களின் பயனாளிகளுடன் அமைச்சர் நேரடியாக உரையாடுவது மட்டுமல்லாமல், வன் தன் இயற்கை விருதுகள் நிகழ்ச்சியில் அவர்களுள் சிலரது மிகச் சிறந்த சாதனைகளையும் கௌரவிப்பார். துர்காவோனில் உள்ள வன் தன் விகாஸ் கேந்திர மையங்களுக்கும் நேரில் சென்று, பயனாளிகளுடன் அமைச்சர் கலந்துரையாடுவார்.
பழங்குடி மக்களின் மேம்பாட்டு திட்டங்களை அமல்படுத்துவதில் அடிமட்ட அளவில் சந்திக்கும் சவால்கள் மற்றும் திட்டங்களின் வளர்ச்சி நிலை குறித்தும் தமது பயணத்தின் போது அமைச்சர் ஆய்வு செய்வார். பழங்குடி மக்களின் வாழ்க்கையையும் அவர்களது வாழ்வாதாரங்களையும் முற்றிலும் மாற்றி அமைத்து, தற்சார்பு இந்தியாவை நோக்கிய வளர்ச்சியை நாடு முழுவதும் ஏற்படுத்துவதே இதுபோன்ற நலத்திட்டங்களின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749278
----
(Visitor Counter : 176
நிதி அமைச்சகம்
தமிழ்நாட்டில் வருமான வரித்துறையினர் சோதனை நடத்தினர்
ரூ. 3 கோடி மற்றும் ரூ.2.5 கோடி மதிப்பிலான தங்க நகைகள் பறிமுதல்
தமிழ்நாட்டில் முன்னணி தொழில் நிறுவனங்களை நடத்தும் குழுமத்தின் பல்வேறு வர்த்தக இடங்களில் வருமான வரித்துறையினர் அண்மையில்  சோதனை மேற்கொண்டனர். சென்னை, விழுப்புரம், புதுச்சேரி, கோயம்புத்தூர் உள்பட 40-க்கும் அதிகமான இடங்களில் இந்த சோதனைகள் நடத்தப்பட்டன.
இந்த சோதனையின் போது பல்வேறு போலி ஆவணங்கள் மற்றும் டிஜிட்டல் ஆதாரங்கள் கைப்பற்றப்பட்டன. போலியான கொள்முதல் ரசீதுகளை கணக்குப்புத்தகங்களில் பதிவு செய்து ரூ.400 கோடி வரி ஏய்ப்பு செய்திருப்பது கண்டுபிடிக்கப்பட்டது. பொருள்கள் விநியோகிப்போருக்கு காசோலை மூலம் பணம் வழங்கி பின்னர் அதனை பணமாக பெற்றுக்கொண்டு கணக்கில் வராத முதலீடுகளாக மாற்றப்பட்டிருப்பது, பறிமுதல் செய்யப்பட்ட ஆவணங்களில் இருந்து கண்டறியப்பட்டது. சர்வதேச சங்கிலித்தொடர் ஓட்டல்களில் இந்தியாவில் இருந்து மறைமுக செயல்பாடுகளி்ல் இந்த குழுமம் ஈடுபட்டதும் கண்டறியப்பட்டது.
சோதனை நடவடிக்கையின் மூலம் கணக்கில் காட்டப்படாத
ரூ. 3 கோடி ரொக்கமும், ரூ.2.5 கோடி மதிப்பிலான தங்க நகைகளும் பறிமுதல் செய்யப்பட்டன.
உள்துறை அமைச்சகம்
மகளிர் பாதுகாப்பு
இந்திய அரசியலமைப்பு சட்டம் அட்டவணை 7-ன்படி, காவல் மற்றும் பொது ஆணை மாநிலங்களுக்கான வரையறையில் வருவதால், மகளிரின் பாதுகாப்பு மற்றும் சட்டம் ஒழுங்கை பேணி காப்பது, மாநிலங்களின் கடமை என மத்திய உள்துறை இணையமைச்சர் திரு அஜய்குமார் மிஸ்ரா கூறியுள்ளார்.
மகளிரின் பாதுகாப்பு குறித்த கேள்விக்கு மக்களவையில் எழுத்து மூலம் அளித்த பதிலில், மகளிருக்கு எதிரான குற்றம் மற்றும் அது குறித்த புலனாய்வை மேற்கொள்ள மாவட்ட அளவில் புலனாய்வு மையங்களை ஏற்படுத்த வலியுறுத்தப்பட்டுள்ளது என்றும் அதன் அடிப்படையில் 2015 முதல் 2017 வரை நாடு முழுவதும் 150 மகளிருக்கு எதிரான குற்றங்களை புலனாய்வு செய்யும் மையங்கள் அமைக்கப்பட்டுள்ளது என்றும் அதற்கான நிதியுதவியை தலா 18 லட்சம் ரூபாயை மத்திய அரசு வழங்கியுள்ளது என்றும் அவர் கூறியுள்ளார். அதன் அடிப்படையில் தமிழகத்தில் 7 புலனாய்வு மையங்களும், புதுச்சேரியில் ஒரு புலனாய்வு மையமும் அமைக்கப்பட்டுள்ளதாக குறிப்பிட்டுள்ள அமைச்சர் திரு மிஸ்ரா, நாடு முழுவதும் மகளிருக்கு எதிரான குற்றங்களை பதிவு செய்ய 13,101 காவல் நிலையங்களில் உதவி மையங்கள் அமைக்கப்பட்டுள்ளன என்றும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896986
பாதுகாப்பு அமைச்சகம்
இரண்டு இருக்கைகள் கொண்ட இலகு ரக தேஜஸ் ஹெலிகாப்டரை இந்திய விமானப்படையிடம் பாதுகாப்பு இணையமைச்சர் திரு அஜய் பட் ஒப்படைத்தார்
பாதுகாப்பு இணையமைச்சர் திரு அஜய் பட், இலகு ரக தேஜஸ் ஹெலிகாப்டர் பாதுகாப்பு உற்பத்தியில் தன்னிறைவை நோக்கிய இந்தியாவின் பயணத்தைக் குறிக்கிறது என்று கூறியுள்ளார். வெளிநாட்டு விமானங்களை நாடு சார்ந்திருப்பதைக் குறைப்பதற்கான உறுதிப்பாட்டிற்கு இந்தத் திட்டம் ஒரு பிரகாசமான எடுத்துக்காட்டு என்றும், மேலும் இது தற்சார்பு இந்தியாவுக்கு நம்பிக்கையின் கலங்கரை விளக்கமாக செயல்படுகிறது என்றும் அவர் குறிப்பிட்டார். 2023, அக்டோபர் 04 அன்று பெங்களூரில் உள்ள இந்திய விமானப்படைக்கு இலகு ரக தேஜஸ் இரண்டு இருக்கை கொண்ட ஹெலிகாப்டரை ஒப்படைக்கும் விழாவில் அவர் இதனைத் தெரிவித்தார்.
இலகு ரக தேஜஸ் திட்டத்தின் முக்கியத்துவத்தை சுட்டிக்காட்டிய பாதுகாப்பு இணையமைச்சர், ஒரு அதிநவீன போர் விமானத்தை உருவாக்குவதற்கான மிகவும் தேவையான அறிவை நாடு பெற்றுள்ளது. விண்வெளி சுற்றுச்சூழல் அமைப்பை உருவாக்கி வளர்த்துள்ளது என்று அவர் கூறினார். இலகு ரக தேஜஸ்சின் வளர்ச்சி இந்தியாவில் ஒரு வலுவான பாதுகாப்பு மற்றும் விண்வெளித் துறையின் வளர்ச்சியைத் தூண்டியுள்ளது என்று அவர் தெரிவித்தார். இந்தத் திட்டத்தின் பல்வேறு அம்சங்களில் பங்களித்த எண்ணற்ற சிறிய மற்றும் நடுத்தர நிறுவனங்கள், ஆராய்ச்சி நிறுவனங்கள் மற்றும் திறமையான தொழிலாளர்களுக்கு இது வாய்ப்புகளை உருவாக்கியுள்ளதாக அவர் கூறினார்.
இது இந்திய விமானப்படை விமானிகளுக்கு பொருத்தமான பயிற்சியை வழங்கும் . இந்திய விமானப்படை ஏற்கனவே 83 இலகு ரக தேஜஸ் ஹெலிகாப்டரை கொள்முதல் செய்ய ஹிந்துஸ்தான் ஏரோநாட்டிக்ஸ் நிறுவனத்திடம் ஒப்பந்தம் மேற்கொண்டுள்ளது.
------------
AD/ANU/IR/RS/KPG
(Visitor Counter : 33
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 198.51 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 198.51 கோடிக்கும் அதிகமான  டோஸ்கள் செலுத்தப்பட்டுள்ளன. 2,59,95,556 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.72 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல், 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 1,22,335 ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.28%.
இதை தொடர்ந்து இந்தியாவில் குணமடைந்தோர் விகிதம் 98.51 %ஆக உள்ளது. கடந்த 24 மணி நேரத்தில் 15,899 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,29,37,876.
இந்தியாவில் கடந்த 24 மணி நேரத்தில் 18,815 பேர் புதிதாக பாதிக்கப்பட்டுள்ளனர்.
கடந்த 24 மணி நேரத்தில் 3,79,470 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.57 கோடி . வாராந்திரத் தொற்று 4.09 %ஆகவும், தினசரித் தொற்றின் விகிதம் 4.96%ஆகவும் பதிவாகியுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1839991
குடியரசுத் தலைவர் செயலகம்
குரு ரவிதாஸ் பிறந்தநாளையொட்டி குடியரசு தலைவர் திரு ராம்நாத் கோவிந்த் மக்களுக்கு வாழ்த்து தெரிவித்துள்ளார்.
குடியரசு தலைவர் வெளியிட்டுள்ள வாழ்த்து செய்தியில், “குரு ரவிதாஸ்ஜி பிறந்த புனித நாளையொட்டி மக்களுக்கு அன்பான வாழ்த்துக்களை தெரிவித்து கொள்கிறேன்.
குரு ரவி தாஸ் பெரும் துறவி, கவிஞர் மற்றும் சமூக சீர்திருத்தவாதி ஆவார். அவரது பக்திப் பாடல்கள் மூலம் சமூகத் தீமைகளை ஒழிக்கவும், சமூகத்தில் நல்லிணக்கத்தை ஏற்படுத்தவும் அவர் முயன்றார். ஞானம் மிக்க ஆன்மிகவாதியாகவும், பெரும் சமூக சீர்திருத்தவாதியாகவும் திகழ்ந்த குரு ரவிதாஸ், கடின உழைப்பு, விடாமுயற்சி மற்றும் சகிப்புத்தன்மை கொண்ட பாதையை எப்போதும் பின்பற்றுமாறு தமது ஆதரவாளர்களை ஊக்குவித்தார்.
குரு ரவிதாஸ்ஜி காட்டிய பாதையைப் பின்பற்ற நாம் அனைவரும் உறுதி எடுத்துக்கொள்வதுடன், சமத்துவம் மற்றும் நல்லிணக்கம் சார்ந்த சமூகத்தை கட்டமைக்க பங்களிப்போம்” என்று கூறியுள்ளார்.
பிரதமர் அலுவலகம்
நேதாஜி சுபாஷ் சந்திரபோஸின் பிறந்த நாளான இன்று பிரதமர் மரியாதை செலுத்தினார்
நேதாஜி சுபாஷ் சந்திரபோஸின் பிறந்த நாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். சுட்டுரைச் செய்தி வாயிலாக பிரதமர் தமது மரியாதையை செலுத்தினார்.
குறு சிறு மற்றும் நடுத்தர தொழில் துறை அமைச்சகம்
வெற்றிக் கதை: தொழில்களுக்கு ஊக்கமளிக்கும் பிரதமரின் வேலைவாய்ப்பு உருவாக்கல் திட்டம்
நர்தீப் சிங் வெற்றிகரமான தொழிலதிபராக மாற பிரதமரின் வேலைவாய்ப்பு உருவாக்கல் திட்டம் உதவியது. தனது வெற்றியைப் பற்றி பேசிய நர்தீப் சிங், “ஒரு வேலைக்காக நான் கடுமையாக பாடுபட்டேன், ஆனால் வெற்றி பெற முடியவில்லை. சோர்வடைந்த நான், உதம்பூரில் உள்ள ஜம்மு காஷ்மீர் காதி மற்றும் கிராமத் தொழில் வாரியத்தை அணுகினேன். அங்கிருந்த மாவட்ட அதிகாரி பிரதமரின் வேலைவாய்ப்பு உருவாக்கல் திட்டம் பற்றி விளக்கி எனக்கு நம்பிக்கை அளித்தார்.
அதன் பிறகு ஹைட்ராலிக் உபகரண தயாரிப்பு வசதியை அமைப்பதற்காக ரூ 24.96 லட்சம் கடன் உதவிக்கு விண்ணப்பித்தேன். மாவட்ட அளவிலான பணிக்குழுவால் விண்ணப்பம் அங்கீகரிக்கப்பட்டது. வாழ்க்கையில் தோல்விகள் வந்தாலும், மன உறுதியுடன் ரிஸ்க் எடுத்தேன், அது இறுதியில் பலனளித்தது,” என்று கூறினார்.
அந்த பகுதியில் உள்ள 25-க்கும் மேற்பட்ட இளைஞர்களை நர்தீப் சிங் தற்போது வேலைக்கு அமர்த்தியுள்ளார். காதி மற்றும் கிராமத் தொழில்கள் ஆணையம் மூலம் 2008-09 முதல் இத்திட்டத்தை சிறு, குறு மற்றும் நடுத்தர தொழில்கள் அமைச்சகம் செயல்படுத்தி வருகிறது.
விவசாயம் அல்லாத துறைகளில் குறுந்தொழில்களை அமைப்பதன் மூலம், நாட்டில் வேலை வாய்ப்புகளை உருவாக்குவதை பிரதமரின் வேலைவாய்ப்பு உருவாக்கல் திட்டம் நோக்கமாகக் கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1799032
ஜல்சக்தி அமைச்சகம்
ஆந்திரப் பிரதேச மறுசீரமைப்பு சட்டத்தின் கீழ் செயல்படும் உயர்மட்டக் குழுவின் இரண்டாவது கூட்டத்தில் மத்திய ஜல் சக்தி அமைச்சர் மற்றும் தெலங்கானா, ஆந்திரப் பிரதேச முதல்வர்கள் பங்கேற்பு
ஆந்திரப் பிரதேச மறுசீரமைப்புச் சட்டம் 2014 இன் கீழ் செயல்படும் உயர்மட்டக் குழுவின் இரண்டாவது கூட்டம் காணொலி காட்சி வாயிலாக இன்று நடைபெற்றது. குழுவின் தலைவரும் மத்திய ஜல் சக்தி அமைச்சருமான திரு கஜேந்திர சிங் ஷெகாவத், ஆந்திரப் பிரதேச முதலமைச்சர் திரு ஜெகன்மோகன் ரெட்டி, தெலங்கானா முதலமைச்சர் திரு கே சந்திரசேகர ராவ் மற்றும் அதிகாரிகள் இந்த கூட்டத்தில் கலந்து கொண்டனர்.
கோதாவரி மற்றும் கிருஷ்ணா மேம்பாட்டு வாரியங்களின் எல்லைகளை நிர்ணயிப்பது இக் கூட்டத்தின் முக்கிய குறிக்கோளாக அமைந்திருந்தது. இரு மாநிலங்களும் கிருஷ்ணா, கோதாவரி நதிகளின் புதிய திட்டங்கள் குறித்த விரிவான அறிக்கைகள் சமர்ப்பித்தல் தொடர்பாகவும் விவாதிக்கப்பட்டது. கிருஷ்ணா கோதாவரி நதிகளின் நீரை பங்கிடுவது குறித்து இரு மாநிலங்களும் பேச்சுவார்த்தை நடத்தின. இந்த திட்டங்களுக்கான வரைவறிக்கை குறுகிய காலத்தில் தயார் செய்யப்படும் என்று மத்திய அமைச்சர் உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662091
----
(Visitor Counter : 142
நிதி அமைச்சகம்
ஏர் இந்தியா பங்குவிலக்கல் செயல்பாடு நிறைவடைந்தது
ஏர் இந்தியா பங்குவிற்பனைப் பரிவர்த்தனை இன்று நிறைவடைந்தது. ஒப்பந்த பங்குதாரரிடம் இருந்து  ரூ 2700 கோடியை அரசு பெற்றுக் கொண்டு, ஏர் இந்தியா மற்றும் ஏஐஎக்ஸ்எல்-லின் ரூ,15,300 கோடி கடனை வைத்துக் கொண்டுள்ளது. மேலும் ஏர் இந்தியாவின் பங்குகளை மாற்றி  வழங்கியுள்ளது.
ஏர் இந்தியா பங்குவிற்பனை நடவடிக்கையில், அதிக தொகை டெண்டர் கேட்ட டாலஸ் நிறுவனத்துக்கு, அரசு அனுமதி வழங்கியதை அடுத்து, 2021 அக்டோபர் 11-ந்தேதி ஒப்புதல் கடிதம் வழங்கப்பட்டது. பங்கு கொள்முதல் உடன்படிக்கை 2021 அக்டோபர் 25-ந்தேதி கையெழுத்தாகியது. இதனைத் தொடர்ந்து பங்கு கொள்முதல் உடன்படிக்கையின் நிபந்தனைகள் பரஸ்பர திருப்திக்கு ஏற்ற வகையில் நிறைவேற்றப்பட்டன.
-----
(Visitor Counter : 206
ரெயில்வே அமைச்சகம்
பயணிகள் ரயில் சேவைகளை தொடர்ந்து நிறுத்தி வைப்பது பற்றிய தகவல்கள்
சம்பந்தப்பட்ட அனைவரின் கவனத்திற்கும், முன்னர் முடிவு செய்யப்பட்டு அறிவிக்கப்பட்டபடி, வழக்கமான பயணிகள் மற்றும் புறநகர் ரயில் சேவைகள் அடுத்த அறிவிப்பு வரும் வரை தொடர்ந்து நிறுத்தி வைக்கப்படும்.
தற்போது இயங்கும் 230 சிறப்பு ரயில்கள் தொடர்ந்து இயக்கப்படும். தற்போது மாநில அரசின் வேண்டுகோளின் பேரில் மட்டுமே வரையறுக்கப்பட்ட அடிப்படையில் இயக்கப்படுகின்ற மும்பையில் உள்ள உள்ளூர் ரயில்கள் தொடர்ந்து இயக்கப்படும்.
சிறப்பு ரயில்களின் செய்யப்படும் பதிவுகளும் தொடர்ந்து கண்காணிக்கப்படுகின்றன. தேவையின் அடிப்படையில் கூடுதல் சிறப்பு ரயில்களும் இயக்கப்படும்.
ஏனைய மற்ற வழக்கமான ரயில்களும் புறநகர் ரயில்களும் அடுத்த அறிவுப்புகள் வரும் வரை தற்காலிகமாக நிறுத்தி வைக்கப்படும்.
உள்நாட்டு விமானப் போக்குவரத்து அமைச்சகம்
நாடு முழுவதும் 10 கோடிக்கும் மேற்பட்ட தடுப்பூசிகளை அனுப்பியுள்ளது புனே விமான நிலையம்
சீரம் மையம் தயாரிக்கும் கோவிஷீ்ல்டு தடுப்பூசிகளை நாடு முழுவதும் விநியோகிப்பதில், புனே விமான நிலையம் முக்கிய பங்காற்றுகிறது. கடந்த ஜனவரி 12ம் தேதி முதல் கடந்த மே 27ம் தேதி வரை, 10,000க்கும் மேற்பட்ட கொவிட் தடுப்பூசி டோஸ்கள், 9052 பெட்டிகளில்  புனே விமான நிலையத்திலிருந்து நாட்டின் பல நகரங்களுக்கு விமானம் மூலம் கொண்டு செல்லப்பட்டுள்ளது.
கோவிஷீல்டு தடுப்பூசிகளின் தடையற்ற போக்குவரத்தை, புனே விமான நிலைய குழுவினர் உறுதி செய்தனர்.
இந்த விமான நிலையம் 2,16,000 டோஸ் கொவிட் தடுப்பூசிகளை வெளிநாடுகளுக்கும் கடந்த பிப்ரவரி மாதம் அனுப்பியுள்ளது. இது தவிர கொவிட் பரிசோதனை உபகரணங்களையும் தில்லி மற்றும் கொல்கத்தாவுக்கு புனே விமான நிலையம் அனுப்பியுள்ளது.
மேலும், மத்திய, மாநில அரசுகளின் கொவிட் தடுப்பு நெறிமுறைகள் மற்றும் வழிகாட்டுதல்களை பின்பற்றி பயணிகளின் பாதுகாப்பான பயணத்தையும் புனே விமான நிலையம் உறுதி செய்துள்ளது.
மேலும் விவரங்களுக்கு:
https://pib.gov.in/PressReleasePage.aspx?PRID=1724079